Magpoon sa Namastey London, an taon 2007 nagin pinakamahalaga sa saiyang karera kan an gabos na apat niyang ginampanan na papel nagin matriyumpong mga pelikula. Kaiba digdi an duwang sa mga pinakamabentang produksyon kan taonan mga komedyang Partner asin Welcome. Kan 2008, an inot na duwang pelikula ni Kaifkan taon na idto—iyo an action thriller na Race asin an action comedy na Singh Is Kinng—nagluwas na matriyumpong asin kabali sa mga pinakamabentang pelikula sa Bollywood kan taon. Alagad, an huring pelikula niya kan taon—an komedyang musikal  na Yuvvraaj—dai nagtabo sa takilya. Kan 2009, nakaresibe si Kaif nin sarong nominasyon para sa Filmfare Award for Best Actress para sa saiyang pagganap sa terrorism dramang New York ni Kabir Khan. Dangan kan huring parte kan tao, nakatambal niya si Ranbir Kapoor sa komedyang Ajab Prem Ki Ghazab Kahani. Kan 2010, si Kaif ginampanan an papel kan sarong polikito sa political thriller na Raajneeti ni Prakash Jha asin sarong aspiring actress sa Tees Maar Khan. Mantang an nainot nagin box-office hit, an huri nagin kabaliktadan.